OzLabs/hebrew-wiki-articles huggingface dataset:
יוסף סרפר

יוסף לעזרוביץ' סרפר (ברוסית: Иосиф Лазаревич Серпер; 14 בספטמבר 1911 – 9 בנובמבר 2002) היה יהודי-סובייטי, שעוטר כגיבור ברית המועצות על פועלו כקצין הנדסה קרבית בצבא האדום במהלך מלחמת העולם השנייה.

== ביוגרפיה==
נולד בעיר אודסה במשפחתו של פועל. סיים בית ספר מקצועי ועבד כמסגר במפעל. בשנים 1933–1935 שרת שירות סדיר בצבא האדום. בשנת 1939 גויס שוב לצבא - נטל חלק בפלישה לפולין, במלחמת החורף ובכיבוש בסרביה. ביולי 1940 השתחרר מהשירות הצבאי וחזר לאודסה.

מיד לאחר הפלישה הנאצית לברית המועצות התגייס לצבא האדום. לאחר גיוסו נשלח לקורס קציני הנדסה. לאחר סיומו - לחם בדרום רוסיה כמפקד מחלקה ולאחר מכן מפקד פלוגה ביחידת הנדסה קרבית. בקיץ 1942, במהלך הקרבות באזור העיר רוסטוב על הדון נפצע ונפל בשבי. הוא הצליח להסתיר את זהותו היהודית ולאחר זמן קצר הצליח לברוח מהשבי עם קבוצת חיילים. במשך כחודשיים נעו בעורף הגרמני עד שהצליח לעבור את קו החזית ולחבור לכוחות הצבא האדום. עם שובו מהשבי נחקר יוסף סרפר בנ.ק.ו.ד. ולאחר מכן נשלח ליחידת עונשין. כמה ימים אחרי זה, נפצע בקרב. הפציעה היוותה למעשה סיום ריצוי העונש שלו.

לאחר שהחלים מפציעתו נשלח לצפון קווקז, שם מונה למפקד פלוגה בחטיבת הנדסה קרבית הררית. השתתף בקרבות בדרום רוסיה, בשחרור הערים אזוב ובטייסק. במרץ 1943 עוטר בעיטור הכוכב האדום על כך, שהיחידה בפיקודו הצליחה להניח גשרי צליחה על נהר דון תחת אש כבדה של האויב.

בקרבות על העיר מליטופול גדוד הנדסה קרבית בפיקודו של יוסף סרפר נעה ביחד עם כוחות חיל רגלים ושריון, ביצע פירוק מוקשים ומטענים תחת אש, פוצץ מכשולים ואף השתתף בהסתערויות על עמדות האויב, כאשר נפגעו מרבית חיילי החי"ר. על חלקו בקרב זה הוענק ב-1 בנובמבר 1943 ליוסף סרפר תואר גיבור ברית המועצות.

היחידה, בה שירת יוסף סרפר המשיכה להתקדם מערבה. הוא נטל חלק בקרבות לשחרור אודסה, בצליחת נהר הדנייסטר ובקרבות ברומניה. בסתיו 1944 הועבר יוסף סרפר לחזית הבלארוסית השלישית, שם מונה למפקד גדוד בחטיבת הנדסה קרבית ממוכנת מס' 2. נטל חלק בקרבות בפרוסיה המזרחית.

בשנת 1946 השתחרר מן השירות בדרגת מיור. חזר לעירו אודסה. עבד בתעשייה. בשנת 1962 סיים לימודי הנדסת קירור (בלימודי ערב). עבד במפעל לייצור מערכות קירור תעשייתיות. בסוף שנות ה-70 פרש לגמלאות.

בשנת 1989 היגר עם משפחתו לארצות הברית. התגורר בעיר סן פרנסיסקו. יוסף סרפר נפטר ב-9 בנובמבר 2002.

==קישורים חיצוניים==
* [https://warheroes.ru/hero/hero.asp?Hero_id=7170 דף על שמו באתר "גיבורי המדינה"] 

==הערות שוליים==

קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:יהודים מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור הכוכב האדום
קטגוריה:סובייטים שנשבו במלחמת העולם השנייה
קטגוריה:בורחים מכליאה על ידי גרמניה הנאצית
קטגוריה:יהודים שהיגרו מברית המועצות לארצות הברית
קטגוריה:סובייטים שנולדו ב-1911
קטגוריה:נפטרים ב-2002
פרנק ויליס

פרנק בארטלט ויליס (באנגלית: Frank Bartlett Willis; ) היה פוליטיקאי ועורך דין אמריקאי מאוהיו, איש המפלגה הרפובליקנית, שכיהן כמושל אוהיו ה-47 בשנים 1915–1917, כחבר בית הנבחרים של ארצות הברית בשנים 1911–1915, וכסנאטור מטעם אוהיו מ-1921 ועד מותו.
==ביוגרפיה==
פרנק ויליס נולד בחווה שליד הכפר לואיס סנטר שבאוהיו, כבנם של ותיק מלחמת האזרחים יליד ורמונט, ג'יי בארטלט ויליס ושל לווינה א. (לבית בוול) ויליס. ב-1894 סיים ויליס את לימודיו באוניברסיטת צפון אוהיו. לאחר שלימד באוניברסיטה במשך 12 שנים, התקבל ויליס ללשכת עורכי הדין והחל לעסוק במקצוע. בשנים 1900–1904 הוא כיהן כחבר בית הנבחרים של אוהיו, במקביל למשרת הוראה בבית הספר למשפטים של האוניברסיטה הצפונית. ב-1910 נבחר ויליס לבית הנבחרים של ארצות הברית, וכיהן בו בשנים 1911–1915. ב-1914 נבחר ויליס כמושל אוהיו לאחר שניצח את ג'יימס מידלטון קוקס. הוא כיהן כמושל בשנים 1915–1917, אך בבחירות לכהונה שנייה נוצח על ידי קוקס. ב-1918 ניסה ויליס להתמודד שוב על משרת המושל, אך נוצח שוב על ידי קוקס.

בבחירות לנשיאות של 1920 הציג ויליס בפני צירי ועידת המפלגה הרפובליקנית את וורן הרדינג כמועמד לנשיאות. באותה מערכת בחירות נבחר ויליס לסנאט של ארצות הברית במקומו של הרדינג, שהתפטר מוקדם כדי להישבע כנשיא וכך החל ויליס לכהן בסנאט מוקדם יותר. במהלך תקופת כהונתו בסנאט, בשנים 1923–1928, שימש ויליס כיושב ראש ועדת הסנאט לטריטוריות ולנחלות באיים, שהייתה אחראית על הטריטוריות של ארצות הברית, כולל , , הפיליפינים ופוארטו ריקו.

==מותו==
פרנק ויליס נפטר ב-30 במרץ 1928, במהלך אירוע שהתקיים באוניברסיטת וסליין אוהיו, שבדלאוור, אוהיו, אירוע של המפלגה הרפובליקנית שנועד לקידומו לבחירה כמועמד לנשיאות באותה שנה. הוא נטמן בבית הקברות אוק גרוב שבדלאוור.

ויליס היה נשוי לאלי דסטין, ולשניים הייתה בת אחת בשם הלן. על שמו קרוי מרכז החינוך של מערכת החינוך העירונית של העיר דלאוור.

==לקריאה נוספת==
<div style="direction: ltr;">
* [https://archive.org/details/representativeme00merc/page/n351/mode/2up Mercer, James K.; Rife, Edward K. (1903). Representative men of Ohio, 1900–1903. Columbus: James K. Mercer. pp. 168-169.]
</div>
==קישורים חיצוניים==

* 
* 

קטגוריה:מושלי אוהיו
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית מאוהיו
קטגוריה:סנאטורים חברי המפלגה הרפובליקנית
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי האספה הכללית של אוהיו
קטגוריה:מועמדים לנשיאות ארצות הברית ב-1928
קטגוריה:מועמדים לנשיאות ארצות הברית ב-1916
קטגוריה:בוגרי אוניברסיטת צפון אוהיו
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1871
קטגוריה:אמריקאים שנפטרו ב-1928
מפרץ לגרו

מפרץ לגרו (באנגלית: Legru Bay) הוא מפרץ בחוף הדרומי של אי המלך ג'ורג', באיי שטלנד הדרומיים שבאנטארקטיקה.

רוחב פתחו של המפרץ 4 קילומטרים.

המפרץ ממוקם בסמוך מצפון-מזרח לראש מרטינז.

== היסטוריה ==
=== גילוי המפרץ ===

המפרץ התגלה על ידי המשלחת הצרפתית הרביעית לאנטארקטיקה, אשר חקרה את אנטארקטיקה בין השנים 1908 – 1910, בפיקודו של ז'אן-באטיסט שארקו.

המפרץ מופה בדיוק רב יותר, בהתבסס על צילומי אוויר על ידי משלחת הסקר האווירי של שטחי חסות איי פוקלנד, וכן נסקר על הקרקע על ידי סקר שטחי חסות איי פוקלנד, אשר סקרה את האזור על הקרקע בין השנים 1957-1959.

=== מקור השם ===

בשנת 1909 שארקו קרא ללשון היבשה הסמוכה "קאפ לאגרו" ("Cap Legru"), על שם אחד מהתורמים למשלחת.

במהלך מיפוי האזור על ידי סקר שטחי חסות איי פוקלנד, התברר כי שארקו קרא לכף נוספת (היא ראש מרטינז) באותו שם.

על מנת לכבד את שארקו, הועבר השם למפרץ.

== לקריאה נוספת ==

<div class="mw-content-ltr">• JOHN L. SMELLIE, WILLIAM C. MCINTOSH, ROWAN WHITTLE, ALEXA TROEDSON and RICHARD J. HUNT, [https://www.cambridge.org/core/services/aop-cambridge-core/content/view/4218339EFF316ABB8CD04C62219790A0/S095410202100033Xa.pdf/lithostratigraphical_and_chronological_study_of_oligocenemiocene_sequences_on_eastern_king_george_island_south_shetland_islands_antarctica_and_correlation_of_glacial_episodes_with_global_isotope_events.pdf A lithostratigraphical and chronological study of Oligocene-Miocene sequences on eastern King George Island, South Shetland Islands (Antarctica), and correlation of glacial episodes with global isotope events], Antarctic Science 33(5), 502–532 (2021), doi:10.1017/S095410202100033X</div>

<div class="mw-content-ltr">• Krzysztof BIRKENMAJER, [https://journals.pan.pl/Content/111594/PDF/1980_1_029-054.pdf Geology of Admiralty Bay, King George Island (South Shetland Islands) — An outline], Institute of Geological Sciences Polish Academy of Sciences, Kraków</div>

<div class="mw-content-ltr">• International Symposium on Antarctic Earth Sciences 5th : 1987 : Cambridge, England, [https://books.google.co.il/books?id=D0zjDidZnO4C&pg=PA631&lpg=PA631&dq=%22Legru+Bay%22&source=bl&ots=8lYwXa2sKR&sig=ACfU3U25VV6TsHfJIWjVCQTesVj6iNxXJg&hl=en&sa=X&ved=2ahUKEwjnlNDMxqL2AhXyQ_EDHfpTB2EQ6AF6BAgREAM#v=onepage&q=%22Legru%20Bay%22&f=false Geological Evolution of Antarctica], P 631</div>

== קישורים חיצוניים ==
* [https://web.archive.org/web/20210602221057/https://geonames.usgs.gov/apex/f?p=gnispq:5:::NO::P5_ANTAR_ID:8671 מפרץ לגרו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=109784 מפרץ לגרו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8292&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ לגרו] באתר הגאזט האנטארקטי המשווה SCAR של ממשלת אוסטרליה
* [https://marineregions.org/gazetteer.php?p=details&id=9656 מפרץ לגרו] באתר marineregions
* [https://geographic.org/geographic_names/antname.php?uni=8671&fid=antgeo_114 תצלום לוויין של אזור מפרץ לגרו]
* [https://mapcarta.com/25619322 מפת אזור מפרץ לגרו]

== הערות שוליים ==

לגרו
יואן טופור

יואן טופור או יון טופור (ברומנית: Ioan Topor; 1 בדצמבר 1885 – 22 ביוני 1950) היה גנרל בצבא רומניה, מפקד הז'נדרמריה, שהשתתף במלחמת העולם השנייה ואחריה הורשע בפשעים חמורים. טופור היה בעל תפקיד חשוב ביצירת שואת יהודי רומניה בחבלים עליהם השתלטה רומניה בברית המועצות, ממובילי תוכנית ניקוי השטח.

==ביוגרפיה==

טופור נולד בכפר טודור ולדימירסקו, במחוז בראילה. הוא למד בבית הספר לילדי אנשי צבא ביאשי והמשיך לבית הספר הצבאי לקציני חיל רגלים ומשם לבית הספר המיוחד לפרשים. ב-1 ביולי 1907 עבר לז'נדרמריה והתקדם בדרגות עד שאחרי 30 שנה היה לגנרל של דיוויזיה. ב-1940 התמנה למפקד הז'נדרמריה הרומנית.

ההוראות לרצוח חלק מיהודי בסרביה ובוקובינה ולגרש את האחרים לטרנסניסטריה נתן שליט רומניה, יון אנטונסקו. הוא בחר לביצוע המשימה בז'נדרמריה הרומנית, שבפיקוח משרד הפנים ובמנהל האזרחי של הצבא, שנודע בשם פּרֶטוריָה. הגנרל יואן טופור, שנשא בתואר "המפקד העליון של הפרטוריה" ומפקד יחידות הז'נדרמריה בשטחים המשוחררים, קיבל הוראות מפורשות בעניין הטיפול ביהודים, בקומוניסטים ובפקידי ממשל סובייטים, שנמצאו בשטחים הנשלטים על ידי הרומנים: לשלוח את כל הרומנים והאוקראינים הפרו-קומוניסטים אל הגדה השנייה של נהר הדניסטר, ולחסל את כל בני המיעוטים, לשון נקייה ליהודים. הצבא קיבל הוראות מיוחדות דרך גנרל איליה שטפלאה וסגנו, יואן טופור נדרש לבצע אותן

טופור ביצע את ההוראות המיוחדות של אנטונסקו והפך לדמות חשובה בביצוע שואת יהודי רומניה, שהסתכמה במאות אלפי קורבנות וגם במותם של כ-11,000 צוענים. לאחר הפיכת 23 באוגוסט 1944 הודח ובסוף אותה שנה שוחרר מהצבא. זמן קצר לאחר מכן נעצר נחקר ונשפט על פשעי מלחמה ונידון למאסר עולם. העונש הומתק בהמשך ל-10 שנות מאסר. טופור מת בכלא ב-1950.

==הערות שוליים==

קטגוריה:גנרלים רומנים
קטגוריה:פושעי מלחמה רומנים
קטגוריה:שואת יהודי רומניה
קטגוריה:שואת יהודי ברית המועצות
קטגוריה:רומנים שנולדו ב-1885
קטגוריה:נפטרים ב-1950
אדואר פיליפונה

אדואר פיליפונה (בצרפתית: Edouard Philipponnat נולד ב-1999) הוא שחקן קולנוע וטלוויזיה צרפתי-פיני.

==ביוגרפיה==
פיליפונה נולד בצרפת בשנת 1999 וגדל עם אחיו הגדול במונקו ובפינלנד. אביו הוא קצין לגיון הזרים הצרפתי לשעבר ודיפלומט בנסיכות מונקו, ואמו מרפאה הוליסטית. פיליפונה למד בשווייץ, בתוכנית לימודים בינלאומית. הוא דובר חמש שפות (פינית, שוודית, אנגלית, צרפתית וספרדית). בשעות הפנאי מנגן בפסנתר, תופים ושר. התשוקה של פיליפונה למשחק החלה בגיל 13, כשהוא ואביו הגיעו לטיול "אב ובנו" בלוס אנג'לס. שם קיבל את שיעור המשחק הראשון שלו.

==קריירה==
הוא החל לעשות אודישן לסרטים באותה שנה ולוהק לתפקיד סלאן צעיר ב- Dragonheart 3: The Sorcerer's Curse, סרט משנת 2015. מאז, השתתף בכמה פרויקטים הכוללים הכנה אינטנסיבית, כולל לימוד איטלקית תוך מספר שבועות. הפרויקט האחרון שלו הוא התפקיד הראשי במותחן "הרץ". 

בשנת 2023 גילם את אלכסנדר הראשון, נסיך רוסיה בסרט נפוליאון.

==פילמוגרפיה==

{| class="wikitable"
|+ קולנוע וטלוויזיה
|-
! שנה !! כותרת !! תפקיד !! הערות
|-
| 2015 ||Dragonheart 3: The Sorcerer's Curse
| אדוארד סקוואייר || סרט היישר לווידאו
|-
| 2016 || סופיה || פרנצ'סקו || מיני סדרה, שני פרקים
|-
| 2017 ||Dragonheart: Battle for the Heartfire
| טומי || סרט קולנוע
|-
| 2017 ||מה קרה ליום שני?
| הארי || סרט קולנוע, ללא קרדיט
|-
| 2019 ||Bad Impulse
| תלמיד תיכון || סרט קולנוע
|-
| 2020 ||Dragonheart: Vengeance
| איגור || סרט היישר לווידאו
|-
| 2020 ||The Runner
| איידן || סרט קולנוע
|-
|2021
|בית גוצ'י
|וולטר
|סרט קולנוע
|-
|2023
|נפוליאון
|אלכסנדר הראשון, קיסר רוסיה
|סרט קולנוע
|-
|טרם פורסם
|Get Lost
|ויליאם
|סרט קולנוע
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה פינים
קטגוריה:שחקני קולנוע וטלוויזיה צרפתים
קטגוריה:צרפתים שנולדו ב-1999
ניקוי השטח

ניקוי השטח (ברומנית: Curăţirea terenului) הוא המונח הרומני המקורי המקביל למונח הגרמני על הפתרון הסופי.
גופות של יהודים ברחוב ואסילה פונטה ב[[יאשי, בזמן הפרעות]]
פירוש ניקוי השטח, בפי מנהיגי רומניה בתקופת מלחמת העולם השנייה, היה "סילוק היהודים, לאחר שנלקח מהם כל רכושם, מכל שטח רומני". ההוראות ניתנו בעל פה ויצאו ישירות מהסמכות העליונה, ממרשל יון אנטונסקו ומסגנו, מיכאי אנטונסקו, שהנחו את שרי ממשלת רומניה ואת מפקדי צבא רומניה והז'נדרמריה הרומנית, שהיו זרועות הביצוע ברצח וגירוש יהודי בסרביה ובוקובינה לטרנסניסטריה.

יון אנטונסקו התחיל להשתמש בנוסח "ניקוי השטח" בהוראות שנתן לקראת פרעות יאשי. באחת מישיבות מועצת השרים של רומניה, ב-15 באפריל 1941, הסביר אנטונסקו לשריו:

ובתרגום לעברית: אני משחרר את ההמון לשחוט אותם. אני נסוג לתוך המצודה שלי ולאחר ששוחטים אותם אני משיב את הסדר.

הוא אכן פעל כך בפרעות יאשי, נתן הוראה לפינוי כל האוכלוסייה היהודית מהעיר, חבילה אחר חבילה וגם פינוי הנשים והילדים. התוצאה הייתה רצח המוני עליו איש לא נתן את הדין בתקופת אנטונסקו.
גירוש יהודים מבתיהם תחת משמר של חייל במדי הצבא הרומני, בשנת 1941, בשטחי [[ברית המועצות שנכבשו במלחמה]]

עם פתיחת המלחמה נגד ברית המועצות וכיבוש בסרביה ובוקובינה, המנהיגים של רומניה היו משוכנעים בניצחון גרמניה הנאצית ובהתאם לכך הודיעו, תחילה לשרי ממשלת רומניה ולאחר מכן לפקידות הממשלתית הבכירה על תוכניותיהם בנושא ניקוי השטח. ב-3 ביולי 1941 נשא מיכאי אנטונסקו נאום במשרד הפנים, נאום שהודפס והופץ כחוברת ובו יש הוראה מספר 10 בנוגע לאוכלוסייה היהודית. הנאום שוחזר לצורכי משפטו של מיכאי אנטונסקו לאחר המלחמה וכך נאמר בו (התרגום לעברית של ז'אן אנצ'ל בספר תולדות השואה - רומניה, בהוצאת יד ושם):

==הערות שוליים==

קטגוריה:שואת יהודי רומניה
קטגוריה:שואת יהודי ברית המועצות
קטגוריה:טרמינולוגיה של תקופת השואה
הפרלמנט של בחריין

הפרלמנט של בחריין (בערבית: المجلس الوطني البحريني) הוא שמו הרשמי של הפרלמנט של מדינת בחריין. בפרלמנט 80 מושבים. הוא מורכב משני בתים, שבכל אחד מהם מכהנים 40 חברים. הפרלמנט מכהן מכוח חוקת המדינה שנתקבלה בשנת 2002.

יושב ראש מועצת הנציגים (הבית התחתון) משמש גם כיושב ראש הפרלמנט כולו, ובהיעדרו יושב בראשו יושב ראש המועצה המייעצת (הבית העליון). יושבת הראש המכהנת מאז 2018 היא פאוזיה עבדאללה יוסוף זאינל .

==הפרלמנט==
בהתאם לחוקת 1973 של בחריין כלל הפרלמנט בית יחיד שבו 40 נציגים. הם נבחרו בקולות כלל האזרחים במדינה, ללא השתתפותן של נשים, אשר נאסרה על ידי שליט המדינה, האמיר עיסא בן סלמאן אאל ח'ליפה .

הבחירות לפרלמנט החד-ביתי נערכו פעם אחת בלבד, בשנת 1973. כעבור שנתיים פיזר שליט המדינה את הפרלמנט לאחר שזה סירב לחוקק לפי דרישת הממשלה חוק סמכויות ביטחון. לאחר מכן מנע האמיר עד לתום חייו ב-1999 את כינוס הפרלמנט וקיום בחירות לאיושו.

יורשו של האמיר ומלך בחריין הנוכחי, חמד בן עיסא אָאל ח'ליפה, כונן את חוקת 2002, שבמסגרתה הפכה המדינה למונרכיה והוא הפך מאמיר המדינה למלך. החוקה יצרה פרלמנט בן שני בתים. מכוחה נערכו ב-2002 בחירות לאיוש מועצת הנציגים. המלך הוא הממנה את חברי מועצת היועצים. הוא מוסמך להורות על פיזור הבית התחתון.

בהתאם לחוקה, ניתנה זכות בחירה לפרלמנט גם לנשים. הבחירות לאיוש הבית התחתון נערכות במחוזות בחירה. אם מועמד מסוים לא משיג רוב של הקולות במחוז בחירה, נערך בו סיבוב שני של בחירות בין שני המועמדים שזכות למספר הקולות הגבוה ביותר. הבחירות בבחריין אינן נחשבות לחופשיות בשל הגבלות שמטילים המלך והממשלה על התארגנות מפלגות חופשית במדינה.

קבלת חוק בפרלמנט מותנית באישורו על ידי שני בתי הפרלמנט.

הבחירות האחרונות לבית התחתון של הפרלמנט נערכו בשנת 2018.

== ראו גם ==

* בתי מחוקקים לפי מדינה

==קישורים חיצוניים==
* 
* [https://www.nuwab.bh/en/ אתר מועצת הנבחרים] 
* [https://en.wikisource.org/wiki/Constitution_of_the_Kingdom_of_Bahrain_(2002) נוסח חוקת בחריין משנת 2002], באתר ויקיטקסט

==הערות שוליים==

בחריין
אספה הלאומית
קניון אייסמול

קניון אייסמול (ICE MALL) הוא מרכז קניות באילת הנמצא בצמוד למרינה והוקם בשנת 2012. ככל העסקים באילת, הקניון נמצא באזור סחר חופשי הנהוג באילת משנת 1985, ולכן המוצרים הנמכרים בו פטורים ממע"מ. הקניון מכיל במרכזו משטח החלקה אולימפי על הקרח, כולל כ-150 חנויות, כ-30 אטרקציות, כ-20 מסעדות ובתי קפה.

== מבנה ==
הקניון נבנה ככיפה גאודזית ומשתרע על שטח של כ-40 אלף מ"ר. יש בו שתי קומות מסחר ועוד אחת תת-קרקעית המשמשת כחניון.

=== משטח ההחלקה על הקרח ===
במרכז הקניון נמצא משטח החלקה על הקרח אולימפי המשתרע על שטח של כ-1,800 מ"ר. במשטח זה מתקיימים מופעי ראווה של החלקה אומנותית על הקרח.

== מבחר תמונות ==
<gallery>
קובץ:Ice Park Mall.JPG
קובץ:Ice Park Mall in Eilat.JPG
קובץ:Ice Park Mall in Eilat, inside.jpg
קובץ:Ice Park Mall (1).JPG
קובץ:Ice Park Mall, Eilat.JPG
קובץ:Eilat Ice Mall.jpg
קובץ:PikiWiki Israel 29321 Ice park mall in Eilat.JPG
</gallery>

== קישורים חיצוניים ==

* 
* [https://eilat.city/פארק-הקרח קניון אייסמול] באתר התיירות של אילת

קטגוריה:אילת: מרכזי קניות
מפרץ באקו

מפרץ באקו (באזרית: Bakı buxtası) הוא מפרץ בחוף המערבי של הים הכספי באזרבייג'ן.<ref></ref> באזור נמצא נמל באקו .<ref></ref>

== היסטוריה ==
מהמאה ה-1 ועד המאה ה-7, אזור באקו היה לח וחם. במפה של תלמי, תואר באקו כאזור שנמצא רחוק מהים. לאחר המאה ה-7 עלה מפלס המים של הים הכספי עד למאה ה-9, ומאז החלה היווצרותו של מפרץ באקו.<ref></ref> בסוף המאה ה-8, האזור היה מוצף לעיתים תדירות. רעידת אדמה גדולה שהתרחשה ב-1306, טירת סבאיל , שנבנתה על אי במפרץ באקו, שקעה, והתגלתה מחדש רק בתחילת המאה ה-18.<ref></ref> מריו סנוטו, גאוגרף איטלקי מהמאה ה-14, ציין בצער כי: "מפלס המים של הים הכספי עולה מדי שנה ורוב הערים הוצפו", ולפי דבריו של הגאוגרף עבד א-ראשיד אל-באקובי, הים הכספי הציף חלקים נרחבים מבאקו ב-1403.

== מצב אקולוגי ==
על פי הודעת נציג של משרד האקולוגיה ומשאבי הטבע של אזרבייג'ן, מפרץ באקו נמצא במצב אקולוגי חמור, בעיקר מפסולת תעשייתית וביתית, ומניצול כלי שיט, מרבצי נפט וגז. בסוף המאה ה-20 ובתחילת המאה ה-21, ממשלת אזרבייג'ן תיקצבה עבודות לניקוי המפרץ.<ref></ref> בסך הכל, הוצאו מהים כ-4,500 טונות של גרוטאות מתכת וכ-412 טונות של פסולת עץ.<ref></ref>

== גלריה ==
<gallery>
קובץ:View_of_Baku_bay_1862.jpg|מבט אל המפרץ מהעיר העתיקה של באקו (1862)
קובץ:Panoramic_Baku.jpg|מבט אל המפרץ מגבעת בייל
קובץ:Bay_in_Baku.JPG|מחלק מהמפרץ, מבט מרכבל.
</gallery>

== קישורים חיצוניים ==

* 

== הערות שוליים ==

קטגוריה:אזרבייג'ן: גאוגרפיה
קטגוריה:הים הכספי
קטגוריה:באקו: גאוגרפיה
קטגוריה:אסיה: מפרצים
מפרץ ולורה

מפרץ ולורה (באלבנית: Gjiri i Vlorës) הוא מפרץ בים האדריאטי באלבניה.<ref name="intro"></ref> האזור מסווג כאזור עופות חשוב וכאזור צמחים חשוב .<ref></ref><ref></ref>

== היסטוריה ==
בעת העתיקה (לפני 400 לפני הספירה), הגבול הצפוני ביותר של השלטון הצ'אוני היה ממוקם בקצה הצפוני של מפרץ ולורה.

בתקופת רומא העתיקה, האזור היה מקום משמעותי והיו בו מספר קרבות בניהולו של יוליוס קיסר.

בתקופת המלחמה הקרה, היה באזור המפרץ בסיס ימי סובייטי.

== גלריה ==
{|
|<gallery mode="packed" style="font-size:88%; line-height:130%">
קובץ:Valona Pinargenti 1573.jpg|מפה היסטורית של המפרץ משנת 1573
קובץ:Vlora_von_oben,_Albanien_2014.jpg|מבט מהאוויר
קובץ:Sunset_over_Bay_of_Vlora.jpg|בשקיעה
קובץ:Porti_i_Vlores.jpg|נמל ולורה
קובץ:Vlora_Panorama.jpg|מראה פנורמי
</gallery>
|}

== לקריאה נוספת ==
<div class="mw-content-ltr">
* 
* 
* 
* 
* 
</div>

== קישורים חיצוניים ==

== הערות שוליים ==

קטגוריה:מפרצים בים האדריאטי
קטגוריה:אלבניה: גאוגרפיה
קטגוריה:ולורה
פרוטוהיסטוריה

פרוטוהיסטוריה (נכתב גם פרוטו-היסטוריה) מיוונית πρῶτος (ראשוני או ראשון) ו-Iστορία (היסטוריה), היא התקופה בין הפרהיסטוריה להיסטוריה שבמהלכה תרבות או ציוויליזציה טרם פיתחה כתיבה, אך תרבויות אחרות כבר ציינו את קיומן של אותן קבוצות טרום-אוריינות בכתביהן. לדוגמה, באירופה, הקלטים והשבטים הגרמאניים נחשבים לפרוטו-היסטוריים כשהחלו להופיע במקורות יווניים ורומיים.

פרוטוהיסטורית עשויה להתייחס גם לתקופת המעבר בין הופעת האוריינות בחברה, לבין כתביהם של ההיסטוריונים הראשונים שלה. שימור מסורות בעל פה עלול לסבך את העניינים, מכיוון שהן יכולות לספק מקור היסטורי משני לאירועים מוקדמים אף יותר. אזורים של התיישבות אנושית הכוללים קבוצה בעלת יכולת קרוא וכתוב וקבוצה שאינה, נחקרים גם כמצבים פרוטו-היסטוריים.

המונח יכול להתייחס גם לתקופה שבה נמצאו מסמכים היסטוריים מקוטעים או חיצוניים, שאינם כוללים בהכרח מערכת כתיבה מפותחת. לדוגמה, שלוש הממלכות הקדומות של קוריאה , תקופת יאיואי ביפן ותרבות המיסיסיפי, שתועדו על ידי חוקרים אירופיים מוקדמים, הן פרוטו-היסטוריות.

הארכאולוג טימותי טיילור, במאמר ב-Oxford Illustrated History of Prehistoric Europe, כתב:.

==כרונולוגיה==
בדומה לפרה-היסטוריה, קשה לפעמים לאנתרופולוגים לקבוע מתי תרבות עשויה להיחשב פרהיסטורית או פרוטו-היסטורית. הנתונים משתנים במידה ניכרת מתרבות לתרבות, מאזור לאזור, ואפילו ממערכת אחת של תאריכים לאחרת.

בצורתה הפשוטה ביותר, פרוטו-היסטוריה עוקבת אחר אותה כרונולוגיה כמו הפרה-היסטוריה ומבוססת על התקדמות טכנולוגית של עם מסוים בכל הנוגע למטלורגיה:
* התקופה הכלקוליתית (עידן הנחושת)
* תקופת הברונזה
* תקופת הברזל
==ציוויליזציות ועמים==
התרבויות והקבוצות האתניות הפרוטו-היסטוריות הידועות ביותר הן אלו שעבורן נטבע המונח במקור, השבטים הברברים השונים שהוזכרו על ידי סופרים אירופאים ואסייתים. רבים מעמים אלו חוו גם תקופות של פרהיסטוריה והיסטוריה:

==ראו גם==

* מערכת שלוש התקופות
* טכנולוגיה פרה היסטורית
==הערות שוליים==

קטגוריה:היסטוריה לפי תקופה
הארי דייוויס

הארי ליימן דייוויס (באנגלית: Harry Lyman Davis; ) היה פוליטיקאי אמריקאי מאוהיו, איש המפלגה הרפובליקנית, שכיהן כראש עיריית קליבלנד ה-38 וה-44 וכמושל אוהיו ה-49.
==ראשית חייו==
הארי דייוויס נולד בקליבלנד כבנם של איוון וברברה ג'ונס דייוויס. בגיל 13 הוא עזב את לימודיו בבית הספר כדי לעבוד במפעל פלדה, והמשיך ללמוד בבית ובבית ספר של ערב. בגיל 21 הוא היה היועץ המשפטי של חברת הטלפונים של קליבלנד ומאוחר יותר הקים חברות למכירת מניות בחברות טלפון ופוליסות ביטוח.
==קריירה פוליטית==
ב-1909 נבחר דייוויס כגזבר המפלגה הרפובליקנית בקליבלנד. ב-1915 הוא נבחר כראש עיריית קליבלנד לאחר שניצח בבחירות את פיטר ויט. כראש העיר הקים דייוויס ב-1917 את המועצה המייעצת למלחמה לסיוע למאמץ המלחמתי במלחמת העולם הראשונה, ופעולתו זכתה להכרה לאומית. הוא גם התמודד עם מהומות 1 במאי 1919 והפצצת ביתו על ידי מסיתים קומוניסטים. הבהלה האדומה שהתחוללה באותה תקופה יצרה סדרה של דילמות חדשות. דייוויס הגיב לפגיעות בקידום גירושם של הקומוניסטים מאמריקה. ב-1919 התפטר דייוויס מכהונתו כראש העיר והתמודד בהצלחה בבחירות למשרת מושל אוהיו.

כמושל כיהן דייוויס תקופת כהונה אחת. בעת כהונתו כמושל הוא ארגן מחדש את מבנה הזרוע המבצעת של הממשל באוהיו כך שתכלול קבינט של שבעה בעלי תפקידים שיסייעו לו בניהול ענייני המדינה. ב-1922 לא התמודד דייוויס על כהונה שנייה כמושל, והעדיף להתמודד שוב ב-1924, עת הובס על ידי המושל שהחליפו א. ויקטור דונהי. בשנים 1934–1935 כיהן דייוויס שוב כראש עיריית קליבלנד.

==מותו==
בשנותיו האחרונות הייתה בריאותו של דייוויס רופפת. הארי דייוויס נפטר בביתו שבקליבלנד ב-21 במאי 1950, זמן קצר לאחר שלקה בקריש דם במוחו. הוא נטמן בבית הקברות לייק ויו שבעיר.

==קישורים חיצוניים==

* 

==הערות שוליים==

קטגוריה:מושלי אוהיו
קטגוריה:ראשי עיריית קליבלנד
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1878
קטגוריה:אמריקאים שנפטרו ב-1950
מדליית השירות הכללי (2008)

מדליית השירות הכללי 2008 (באנגלית: General Service Medal בר"ת: 2008 GSM) היא מדליית מערכה אשר מוענקת למשרתים בכוחות המזוינים של בריטניה על השתתפות במערכות ומבצעים קטנים סביב העולם החל משנת 2008. בשונה ממדליית השירות הכללי (1962) אותו הוא החליף, אבזמי המערכה שנוספים למדליה מתייחסים לאזור גאוגרפי ולא למערכה מסוימת.

==תיאור==
המדליה מורכבת מדיסק עשוי כסף בקוטר 36 מ"מ. בחלקה הקדמי מוצבת דמותה של המלכה אליזבת', בטבעת סביבה נכתב בראשי תיבות תוארה המלכותי המלא; 'ELIZABETH II DEI GRATIA REGINA F D' (אליבת' השנייה, בחסד אלוהים, מגנת האמונה).

מצידה השני בתוארת דמותה של בריטניה אוחזת קלשון ומאחוריה אריה. מתחת לבריטניה נכתב למען שירות מערכה 'FOR CAMPAIGN SERVICE', כאשר מסביב מוצגים זרי עלי אלון המעטרים את האיור המרכזי. 

המדליה תלויה מסרט המורכב מפסים ירוקים וסגולים לסירוגין, עם פס ירוק עבה במרכז. תצורה זו נהוגה גם באות העיטור (גרסה מוקטנת של העיטור אשר נענדת באירועים לא פורמליים).

==אבזמים==
המדליה כוללת שישה אבזמים לציון פעולות ומערכות שונות שניתנו לענידה על סרט העיטור. בשונה ממדליות שירות קודמות, כל אבזם מציין אזור גאוגרפי במקום שם של מערכה ספציפית.
* דרום אסיה (Southern Asia): פעילות אימון צוותי חבלה וסילוק פצצות בפקיסטן (2008-2015)
* חצי האי ערב (Arabian Peninsula): מבצע קוונטאם (2009-2012) ומבצע אייסיני (2012-2013)
* צפון אפריקה (Northern Africa): מבצע דפרנס (לוב, 2011) ומבצע ווקאטה (לוב, 2011-כיום)
* מערב אפריקה (Western Africa): מבצע הסיוע ניקומב במאלי (2013 ו-2018-כיום)
* מזרח אפריקה (Eastern Africa): מספר מבצעי ביטחון וסיוע בסומליה כחלק ממבצע טנגהאם הנרחב (2012-כיום)
* מפרץ עדן (Gulf of Aden): כוח משימה 50 בפעילות הגנה על ספינות סחר במפרץ עדן (2016)

==קישורים חיצוניים==

* [http://medals.nzdf.mil.nz/category/h/h22.html תיאור העיטור] באתר משרד הביטחון של ניו זילנד.
* [http://www.defence.gov.au/medals/Content/+040%20Campaign%20Medals/+050%201945-1975/+070%20GSM%201962/default.htm תיאור העיטור] באתר משרד הביטחון של אוסטרליה.

השירות הצבאי הכללי 2008
Broken Bones

Broken Bones (בעברית: עצמות שבורות) הוא סינגל של להקת היורודאנס הקנדית, . הסינגל יצא בנובמבר 1997 כסינגל הראשון מתוך האלבום .

השיר הגיע לפסגה של מצעד שירים לריקודים הקנדי ולמקום ה-6 במצעד הקנדי במרץ 1998, הוא זכה רק למקום ה-24 במצעד הקנדי הרשמי. למרות זאת הוא זכה בפרס וידאו של השנה בקנדה. מחוץ לקנדה הוא הגיע למצעדי הפזמונים באוסטרליה ובבריטניה.
== מיקומי שיא ==

==קישורים חיצוניים==

קטגוריה:שירי יורודאנס
קטגוריה:שירי 1998
קטגוריה:שירים באנגלית
מנו מרטון

מנו מרטון (שמו הבדוי היה פאל ארווה; בהונגרית: Marton Manó; קאפושוואר, 4 באפריל 1874<ref></ref> – בודפשט, 22 בדצמבר 1928)<ref></ref> היה עיתונאי, עורך עיתון, משורר יהודי-הונגרי.

== ביוגרפיה ==
מנו מרטון נולד במשפחה יהודית כבנם של שמואל מרטון, בעל הפונדק ושל צציליה פישר. כבר בגיל צעיר היה כתב של היומון "יומן פץ'", ומאז 1897 היה העורך של היומון נאג'ווארד (Nagyvárad) שהיה יומון חברתי וכלכלי בין 1870 לבין 1944. הוא השיק את העיתון היומי שלו ב-1912 למעשה ייסד את "אוי נאג'ווארד" (נאג'ווארד החדשה) שלימים שמר על אופיו הצבעוני והזריז גם כ"עיתון הערב של נאג'ווארד". ב-1902 היה לו ויכוח מתוקשר עם אנדרה אדי שמהותו לא נמסר. ב-1912 ארגן את שביתת העיתונות הראשונה בהונגריה. מחזהו בן המערכה האחת הוצגה על ידי "האגודה הספרותית מחר" באוראדיה ב-20 במרץ 1909. עד לחתימת חוזה טריאנון (שניתק את אוראדיה מממלכת הונגריה), היה הכתב באוראדיה של היומון אשט.<ref></ref>

אשתו הייתה מריה פאונץ, בתם של הסוחר שמואל פאונץ ושל קרולינה דגן, אותה נשא לאישה ב-4 באפריל 1897, בדומבובאר.<ref></ref> מנו מרטון הובא למנוחות בבית הקברות היהודי ברחוב קוזמה בבודפשט.

== יצירתו ==
* הניסיונות הספרותיים ראשונים של מרטון בשנות ה-90 של המאה ה-19 קיבלו ביטוי בעיתון "אַ הֵט" (A Hét) כלומר "השבוע" של יוז'ף קיש.
* מחזותיו בשם "במגרש פתוח" (1909), "בְּנִי ההוסאר" (1910) ו"השמש זורחת בבית הכומר" (1914) הוצגו בתיאטרון סיגליגט באוראדיה והצגותיו הקטנות יותר הוצגו על ידי שחקנים חובבים.
* מאמרו "הצנזורה הבימתית באוראדיה לפני מאה שנה" הופיע באוראדיה, 25 באוקטובר 1925.
* הוא היה חבר מערכת במגזינים "המילה ההונגרית" (Magyar Szó) ו"אביב" (Tavasz)
* תחת הכותרת של "אוצר האנקדוטה ההונגרית החדשה" השלים את האוסף "מפה לאוזן" של בלה טוט (בודפשט, 1901) ופרסם אותו בגליונות כתב העת של "אביב" (1919-1920) בארבעה פרסומי המשך.

== ספריו ==
* ספר פואטי. (שירה, 1899)
* במגרש הפתוח (אוראדיה, 1909)
* מארי ומריקה וסיפורים נוספים (בשמו הבדוי, אוראדיה, 1919)

== ראו גם ==
* בלה ז'ולט: על עשרים וחמש שנות העיתונות של מנו מרטון. אוראדיה, יומון, 31 באוגוסט 1920
* ספרות הבונים החופשיים ההונגרים ברומניה

== לקריאה נוספת ==
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. ([http://mek.oszk.hu/00300/00355/html/ABC09732/10141.htm לקסיקון ביוגרפי הונגרי]. עורכת ראשית אגנש קניירש. 1969)
* Romániai magyar irodalmi lexikon: Szépirodalom, közírás, tudományos irodalom, művelődés III. (Kh–M). Főszerk. Dávid Gyula. Bukarest: Kriterion. 1994. ISBN 973-26-0369-0 ([http://mek.oszk.hu/03600/03628/html/m.htm#MartonManó לקסיקון ספרותי הונגרי ברומניה])
* Új magyar irodalmi lexikon II. (H–Ö). Főszerk. Péter László. Budapest: Akadémiai. 1994. 1336. (לקסיקון ספרותי הונגרי חדש)

== הערות שוליים ==

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:משוררים יהודים הונגרים
קטגוריה:מחזאים יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1874
קטגוריה:הונגרים שנפטרו ב-1928
אלכס האסל

אלכסנדר סטיבן האסל (; נולד ) הוא שחקן קולנוע וטלוויזיה אנגלי, ומייסד שותף של The Factory Theatre Company.

== ביוגרפיה ==
האסל נולד בסאות'אנד-און-סי, שבאנגליה. אביו כומר.<ref></ref> הוא למד בבית הספר המרכזי לדיבור ודרמה לאחר שסיים את התיכון, בצ'למספורד, אסקס.

== קריירה ==
בראשית קריירת המשחק שלו הופיע האסל במספר תפקידי במה. הוא שיחק בתפקיד האל במחזה הנרי הרביעי, חלק ראשון והנרי השישי, חלק ראשון, ובתפקיד הנרי החמישי, מלך אנגליה במחזה הנרי החמישי, לצד קבוצת התיאטרון הלהקה השייקספירית המלכותית.<ref></ref><ref></ref><ref></ref>

בשנת 2017 שיחק בהפקה ההוליוודית הראשונה שלו, סודות הפרברים של ג'ורג' קלוני. מאוחר יותר באותה שנה הוא הופיע בעיבוד לרומן המיניאטורות של ג'סי ברטון.<ref></ref> הוא גם הופיע בעונה הראשונה של הסדרה "הבנים" בשנת 2019.<ref></ref> באותה שנה גילם סוכן מוסד בסרט אתר הצלילה בים האדום. בשנת 2021 גילם את דמותו של וישס בסדרה "קאובוי ביבופ" בהפקת שירות ההזרמה נטפליקס.<ref></ref>

== פילמוגרפיה ==
=== קולנוע ===
{| class="wikitable sortable"
|+
!שנה
! כותרת
!תפקיד
! הערות
|-
| 2003
|קולד מאונטן
|אודרלי
|
|-
| 2008
|The Sickhouse
| ניק
|
|-
| 2011
|אנונימי
| ספנסר
|
|-
| 2012
|The Grind
| סוחר סמים
|
|-
| 2014
|Miss in Her Teens
| השחקן
|
|-
| 2015
|Two Down
| ג'ון תומאס
|
|-
| 2017
|סודות הפרברים
| לואיס
|
|-
| 2018
| האי
| אוליבר גוסלינג
|
|-
| 2019
| אתר הצלילה בים האדום
| מקס רוז
|
|-
| 2021
|הטרגדיה של מקבת' <small>(אנ')</small>
| רוס
|
|-
|2022
|מי מפחד מסנטה?
|ג'ייסון לייטסטון
|
|-
|2023
|כלואה
|ד"ר לורנס
|
|}

=== טלוויזיה ===
{| class="wikitable sortable"
!שנה
! כותרת
!תפקיד
! הערות
|-
| 2001
|Queen of Swords
| אנדראו ריי
| פרק: "The Pretender"
|-
| rowspan="5" | 2003
|Murder in Mind
| ג'ולס
| פרק: "חוזה"
|-
|Danielle Cable: Eyewitness
| סטיבן קמרון
| סרט טלוויזיה
|-
| Death in Holy Orders
| פיטר בוקהרסט
| 2 פרקים
|-
|בודיקה: מלכה לוחמת
| קצין רומי
| rowspan="3" | סרט טלוויזיה
|-
|The Private Life of Samuel Pepys
| באלטי
|-
| rowspan="2" | 2005
|Kenneth Tynan: In Praise of Hardcore
|
|-
| חוק מרפי
| סקוט גארווי
| פרק: "אקסטרה מייל"
|-
| rowspan="2" | 2006
| רובין הוד
| איש השריף השני
| 2 פרקים
|-
| טורצ'ווד
| מארק לינץ'
| פרק: "קרב"
|-
| 2007
|Bonkers
| פליקס נאש
| 6 פרקים
|-
| rowspan="2" | 2008
| מרק אהבה
| ג'ייק רנדל
| פרק: "אלמנה ירוקה"
|-
| החשבון
| מרקוס קנדל
| פרק: "אחרי הנפילה"
|-
| rowspan="3" | 2009
| חלום ליל קיץ
| ליסנדר / חליל
| סרט טלוויזיה
|-
| אגדת המחפש
| ארין
| פרק: "קדחת"
|-
| מירנדה
| אדמונד דטורי
| פרק: "סליחה"
|-
| 2011
| הנוכלים
| ויקונט מנלי
| פרק: "עד שקט"
|-
| rowspan="4" | 2013
| ג'ו
| פיט ניקוויסט
| פרק: "פלאס דה לה קונקורד"
|-
|Way to Go
| פיליפ
| פרק: "מבוי סתום"
|-
|Life of Crime
| קולין נאש
| 2 פרקים
|-
|Big Thunder
|אבל וואייט
| סרט טלוויזיה
|-
| 2014
| עדות אילמת
| סיימון טרנר
| 2 פרקים
|-
| 2017
|המיניאטורות
| יוהנס ברנדט
| 3 פרקים
|-
| rowspan="2" | 2018
| גאון
| מנח
| 2 פרקים
|-
| הביסקסואלית
| דוד
| פרק מס' 1.5
|-
| rowspan="2" | 2019
| גרנצ'סטר
| ארנסט קרטר
| פרק מס' 4.4
|-
| הבנים
|שקוף
| 3 פרקים
|-
| 2021
| קאובוי ביבופ
| וישס
| 10 פרקים
|-
|2023
|הכול ועכשיו
|ריק
|7 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1980
סטניסלב בלקובסקי

סטניסלב אלכסנדרוביץ' בלקובסקי (ברוסית: Станислав Александрович Белковский; נולד ב-7 בפברואר 1971) הוא טכנולוג פוליטי רוסי, פובליציסט ומנחה רדיו.

בלקובסקי בעל טור בעיתון הקומסומולץ המוסקבאי. השתתף בתוכנית השבועית "בלקובסקי. קו ישיר" בתור המומחה הראשי של ערוץ הטלוויזיה דוז'ד<ref>https://tvrain.ru/guests/stanislav_belkovskii-47066/</ref>.

בלקובסקי הוא יוצר התוכנית השבועית "זמן בלקובסקי" בתחנת הרדיו "הד מוסקבה"<ref>https://echo.msk.ru/programs/belkovskytime/</ref>.

בשנים 2004–2005 החל להתנגד בגלוי לשלטונו של ולדימיר פוטין, שנחשב בעיניו קומפרדור, מושחת ואנטי-דמוקרטי.

ב-15 בספטמבר 2023 פורסם שמשרד המשפטים של רוסיה הכניס את בלקובסקי לרשימה של "סוכנים זרים"<ref>https://info24.ru/news/stanislav-belkovskij-priznan-inoagentom.html</ref>.

==קישורים חיצוניים==

==הערות שוליים==

קטגוריה:פובליציסטים רוסים
קטגוריה:מוסקבה: אישים
קטגוריה:בעלי טור
קטגוריה:רוסים שנולדו ב-1971
Intention (שיר של אינטליג'נט מיוזיק פרוג'קט)

"Intention" (בעברית: "מטרה") הוא שיר שהוקלט על ידי להקת הרוק הבולגרית אינטליג'נט מיוזיק פרוג'קט. הוא יצא לאור ב-5 בדצמבר 2021, וייצג את בולגריה באירוויזיון 2022.

== על השיר ==
לטענת הלהקה, השיר עוסק במאבקים הפנימיים שכול אדם חווה במהלך חייו. הבית הראשון מספר על חייו של ילד ממשפחה קשת-יום. אולם במהלך הפזמון הילד צובר תחושת ביטחון עצמי, בהתאם לקשיים שחווה במרוצת חייו. בבית השני מילות השיר הופכות לחיוביות. "Intention" מסתיים במסר הקובע כי יש להניח לעבר ולהתמקד בעתיד.<ref></ref>

== לפני האירוויזיון ==

ב-25 בנובמבר 2021 הכריזה רשות השידור הממלכתית בבולגריה כי אינטליג'נט מיוזיק פרוג'קט נבחרו לייצג את המדינה באירוויזיון 2022, שעתיד להתקיים בטורינו, איטליה.<ref></ref> שירם לתחרות, "Intention", יצא לאור ב-5 בדצמבר אותה השנה. מילות השיר עוסקות במאבקים פנימיים שכל אדם חווה במהלך חייו.

== באירוויזיון ==
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022.<ref></ref> על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-25 בינואר 2022 נקבע בהגרלת חצאי הגמר כי בולגריה תופיע בחלק הראשון של חצי הגמר הראשון.<ref></ref>

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. בולגריה אמורה להופיע שביעית, לאחר אוקראינה ולפני הולנד.<ref></ref> ב-10 במאי 2022 ביצעה אינטליג'נט מיוזיק פרוג'קט את "Intention" על בימת חצי הגמר הראשון של אירוויזיון 2022. הלהקה נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 16 עם 29 נקודות.

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אירוויזיון 2022
קטגוריה:שירי בולגריה באירוויזיון
קטגוריה:שירים באנגלית
קונסטנטין סרגייב

קונסטנטין מיכאילוביץ' סרגייב (ברוסית: Константин Михайлович Сергеев 5 במרץ 1910 (20 בפברואר בסגנון הישן) - 1 באפריל 1992) היה רקדן רוסי, מנהל אמנותי וכוריאוגרף בתיאטרון קירוב. כשבלט קירוב חזר ללנינגרד מפרם, (לשם עבר בתקופת המלחמה) התמנה סרגייב לכוריאוגרף ראשי של הלהקה. עבודתו הגדולה הראשונה הייתה לביים מחדש את "סינדרלה" של פרוקופייב, בלט שעודנו מבוצע כיום. 
 
מוריו במכון הממלכתי לכוריאוגרפיה בלנינגרד היו מריה קוג'וחובה, ולדימיר פונומריוב וויקטור סמיונוב (בעלה הראשון של מרינה סמיונובה. 

אשתו הראשונה, פיה באלאבינה, הייתה פרימה בלרינה בבלט קירוב, וכך גם אשתו השנייה, נטליה דודינסקאיה. הוא רקד כבן-זוגה של דודינסקאיה בהצגת הבכורה של "סינדרלה", שהפיק בשביל הקירוב.

גלינה אולנובה הייתה בת-זוגו לריקוד בין 1930 ל-1940, עד שעברה לרקוד בבלט בולשוי.

סרגייב ואולנובה היו הראשונים לרקוד את רומיאו ויוליה של פרוקופייב. 

בשנת 1957 עוטר סרגייב בתואר אמן העם של ברית המועצות ובשנת 1991 בתואר גיבור העמל הסוציאליסטי. הוא קיבל ארבעה פרסי סטלין.
 
== קישורים חיצוניים ==
* [https://www.nytimes.com/1992/04/11/arts/konstantin-sergeyev-dies-at-82-dancer-and-kirov-director.html ניו יורק טיימס, הספד לקונסטנטין סרגייב]
* [https://www.latimes.com/archives/la-xpm-1992-04-13-mn-29-story.html לוס אנג'לס טיימס, הספד לקונסטנטין סרגייב]
* 
* 

==הערות שוליים==

קטגוריה:רקדנים רוסים
קטגוריה:כוריאוגרפים רוסים
קטגוריה:רוסים שנולדו ב-1910
קטגוריה:רוסים שנפטרו ב-1992
א. ויקטור דונהי

אלווין ויקטור דונהי (באנגלית: Alvin Victor Donahey, נודע גם בשם A. Victor Donahey; ) היה פוליטיקאי אמריקאי מאוהיו, איש המפלגה הדמוקרטית, שכיהן כמושל אוהיו ה-50 וכסנאטור מטעם אוהיו.
==ראשית חייו==
דונהי נולד בקאדוולדר, אוהיו, לג'ון דונהי וקתרין (לבית צ'ייני) דונהי. הוא למד בבתי ספר ציבוריים במחוז טאסקאראוואס, ועזב מוקדם את לימודיו כדי לקבל הכשרה כעובד דפוס. בשנים 1893–1905 הוא עבד בעיתון "ניו פילדלפיה טיימס", והתקדם מתפקיד עובד זוטר בבית הדפוס, לתפקיד מנהל עבודה ולאחר מכן כעורך אחראי עד שהיה לבעלים של בית דפוס משל עצמו. לאחר מכן ועד 1909 הוא היה למבקר של מחוז טאסקאראוואס, ובמקביל היה חבר במועצת החינוך של ניו פילדלפיה.
==קריירה ציבורית==
ב-1912 היה דונהי נציג לוועידת החוקה של אוהיו. לאחר מכן ועד 1921 הוא שימש כמבקר המדינה של אוהיו. ב-1920 הוא לא הציג את מועמדותו לבחירה מחדש, ותחת זאת התמודד על משרת מושל אוהיו. בבחירות אלו נוצח דונהי, אך שנתיים לאחר מכן הוא התמודד שנית ונבחר, וכיהן כמושל בשנים 1923–1929.

בעת כהונתו כמושל הוא זכה בכינוי "וטו ויק" (Veto Vic), בשל 72 הצעות החוק שהוא הטיל עליהם וטו בתקופת כהונתו הראשונה כמושל. בשנים 1926–1928 הוזכר שמו של דונהי כמועמד אפשר לנשיא או סגן הנשיא בבחירות לנשיאות של 1928. בוועידת המפלגה הדמוקרטית הוא קיבל את קולותיהם של חמישה נציגים, ובסופו של דבר זכה במועמדות המפלגה אל סמית'. לתפקיד סגן הנשיא הוא לא היה מועמד בסופו של דבר ובמועמדות המפלגה זכה ג'וזף טיילור רובינסון.

ב-1934 נבחר דונהי כסנאטור מטעם אוהיו, לאחר שניצח בבחירות את הסנאטור הרפובליקני סימאון פס וזכה בכ-60% מהקולות. הוא כיהן בסנאט תקופת כהונה אחת של שש שנים בשנים 1935–1941 ולאחר מכן פרש. בבחירות לנשיאות של 1940 פנו אליו הדמוקרטים באוהיו כדי שישקול להתמודד כמועמד לנשיאות כמהלך לסיוע לנשיא פרנקלין דלאנו רוזוולט, אך הוא סירב. התוכנית הייתה שנציגי אוהיו בוועידת המפלגה יצביעו עבורו בסבבי ההצבעה הראשונים עד שרוזוולט יצבור מספיק תמיכה, ובנקודת זמן זו הוא יפרוש והנציגים יצביעו עבור רוזוולט.

לאחר פרישתו מהחיים הפוליטיים היה דונהי נשיא חברת מוצרי חרסית דונהי, שייצרה רעפים לענף הבנייה, והמייסד וחבר מועצת המנהלים של חברה לביטוח הדדי של כלי רכב. הוא גם היה חבר בחבר המנהלים של הבנק הלאומי של אוהיו בקולומבוס.
==חיים אישיים==
ב-1897 נשא דונהי לאישה את מרי הארווי. לזוג נולדו 12 ילדים, שמתוכם 10 הגיעו לבגרות. בנם, ג'ון דונהי, כיהן כסגן מושל אוהיו בשנים 1959–1963. אשתו של ג'ון, גרטרוד וולטון דונהי, שימשה כגזברית המדינה של אוהיו. אחיו של דונהי, ויליאם דונהי, היה בעל טור בעיתון שיקגו טריביון ויוצרה של רצועת הקומיקס The Teenie Weenies. אח אחר שלו, ג'יימס הריסון דונהי, היה קומיקסאי בשירות העיתון Cleveland Plain Dealer ועיצב את הרעפים שייצרה החברה של אחיו.

א. ויקטור דונהי נפטר בבית החולים גרנט שבקולומבוס ב-8 באפריל 1946. הוא נטמן בבית הקברות של השדרה המזרחית שבניו פילדלפיה, אוהיו. על שמו של דונהי קרוי בניין במרכז התערוכות של אוהיו בקולומבוס, שבו נערך מדי קיץ היריד המדינתי השנתי.

==קישורים חיצוניים==

* 
* [https://politicalgraveyard.com/bio/doi-donahower.html#022.21.56 א. ויקטור דונהי] באתר The Political Graveyard 
* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הדמוקרטית
קטגוריה:חברי הסנאט של ארצות הברית מאוהיו
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1873
קטגוריה:אמריקאים שנפטרו ב-1946
מאוריציו גוצ'י

מאוריציו גוצ'י (באיטלקית: Maurizio Gucci; 26 בספטמבר 1948 – 27 במרץ 1995) היה איש עסקים איטלקי, בעלים של בית האופנה גוצ'י. בשנת 1995 נרצח בידי מתנקש שנשכר על ידי גרושתו.

==ביוגרפיה==
מאוריציו גוצ'י נולד בפירנצה. הוא בנם היחיד של השחקן רודולפו גוצ'י, והשחקנית סנדרה ראבל. הוא נכדו של גוצ'יו גוצ'י, מייסד בית האופנה גוצ'י. בשנת 1972 עבר מאוריציו לניו יורק כדי לעבוד עם דודו אלדו גוצ'י.

בשנת 1982 חזר מאוריציו למילאנו. הוא ניהל עם דודו אלדו מאבק על השליטה בחברת גוצ'י.

בשנת 1986, מאוריציו נמלט לשווייץ, לאחר שעמד להעצר בחשד לזיוף חתימת אביו שמת קודם לכן, כדי להימנע מתשלומי מס.

בשנת 1988 מכר גוצ'י 47.8 אחוזים ממניות החברה לקרן השקעות מבחריין, אשר רכשה גם את חברת טיפאני בשנת 1994. בהמשך מכר לקרן ההשקעות את יתרת אחזוקתיו בחברה תמורה 170 מיליון דולר.

גוצ'י נישא בשנת 1972 לפטריציה רג'יאני וממנה היה אב לשתי בנות. בשנת 1985 אמר לאשתו שהוא יוצא לנסיעת עסקים, ותוך כדי הודיע לה לאחר מכן על כוונתו לפרק את הנישואין. שש שנים לאחר מכן התגרשו השניים באופן רשמי.

==רצח גוצ'י==
ב-27 במרץ 1995 נרצח גוצ'י על ידי רוצח שכיר שנשכר על ידי גרושתו פטריציה רג'יאני, בכניסה למשרדו בעת שהגיע למשרדו. רג'יאני נידונה ל-29 שנות מאסר, ושוחררה לאחר 18 שנים.

==בתרבות==
בשנת 2021 יצא הסרט ההוליוודי "בית גוצ'י" העוסק במאוריציו גוצ'י ובוים על ידי רידלי סקוט. גוצ'י גולם על ידי אדם דרייבר, ורג'יאני גולמה על ידי ליידי גאגא.

== קישורים חיצוניים ==
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:קורבנות רצח
קטגוריה:אנשי עסקים איטלקים
קטגוריה:איטלקים ממוצא גרמני
קטגוריה:איטלקים שנולדו ב-1948
קטגוריה:איטלקים שנפטרו ב-1995
מארדקטילוס

מארדקטילוס (שם מדעי: Maaradactylus) הוא סוג של פטרוזאור ממשפחת האנהגואריים שהתקיים במשך הקרטיקון התחתון באמריקה הדרומית. 

== מאפיינים ==
פירוש שמו של פטרוזאור זה הוא: "מארה" "Maara" - בתו של צ'יף במיתולוגיית האינדיאנים משבט קירי , אשר נהפכה בכישוף למפלצת מים בעלת לסת מוארכת עם שיניים חדות הטורפת דייגים. הסיומת "daktylos" פירושה "כנף".

הסוג התגלה ב"תצורות רומואלדו" (Romualdo Formation) בסיארה שבצפון-מזרח ברזיל ב-2014. תחילה התגלה המין Maaradactylus kellneri, שנקרא על שם החוקר הברזילאי אלכסנדר קלנר וב-2019 התגלה מין נוסף - Maaradactylus spielbergi, שנקרא על שם סטיבן שפילברג הבמאי והמפיק של סרטי פארק היורה. לא כל החוקרים מסכימים עם סיווג הסוג ומשייכים אותו לסוגים קרובים כמו אנהגוארה או קולובורינכוס.

פטרוזאור זה היה בעל גולגולת רחבה וגבוהה יחסית לפטרוזאור ומוטת כנפיו הגיע כנראה ל-6 מטרים. מבנה שיניו היו דקות וחרוטיות, מותאמות לתזונה מדגים.

== בתרבות ==
פטרוזאור זה הופיע במשחק Jurassic World Evolution 2.

==קישורים חיצוניים==

קטגוריה:אנהגואריים
קטגוריה:פטרוזאורים שחיו בקרטיקון תחתון באמריקה הדרומית
קטגוריה:מאובני טקסונים שתוארו ב-2014
מצוק ויליס (אנטארקטיקה)

רכס סנטינל מצוק ויליס ממוקם במרכז הצד הימני של הרביע השלישי משמאל בשורה השנייה מלמטה של רביעי המפה. או במרכז הצד השמאלי של הרביעי השלישי מימין בשורה השנייה מלמטה של רביעי המפה.]]
מצוק ויליס או רכס ויליס (באנגלית: Willis Ridge) הוא רכס מצוקים צר, ברכס סנטינל, בארץ אלזוורת' שבאנטארקטיקה.

המצוק משתרע בכיוון מערב-מזרח, בין קרחון אסטר לבין קרחון סוברס, בצדו המזרחי של מסיב קראדוק.

== היסטוריה ==
=== מקור השם ===

שמו של המצוק ניתן לו בשנת 2006 על ידי הוועדה המייעצת לשמות אנטארקטיים.

המצוק נקרא על שמו של מייקל ג'יי ויליס (Michael J. Willis), גאולוג מטעם אוניברסיטת מדינת אוהיו ממדינת אוהיו שבארצות הברית. ויליס שהה באנטארקטיקה וחקר אותה במשך 7 עונות מחקר (קיצים אנטארקטיים) בין השנים 1997–2006.

בין היתר ויליס חקר את כיפת הקרח סיפל ואת זרמי הקרח וילאנס, בינדשאדלר ומקאייל.

== קישורים חיצוניים ==
* [https://web.archive.org/web/20210602215202/https://geonames.usgs.gov/apex/f?p=gnispq:5:::NO::P5_ANTAR_ID:18892 מצוק ויליס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=136423 מצוק ויליס] בגאזט האנטארקטי הרשמי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=18299&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוק ויליס] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=18892&fid=antgeo_128 תצלום לוויין של אזור מצוק ויליס]
* [https://mapcarta.com/25606330 מפת אזור מצוק ויליס]
* [http://distancebetween.info/willis_ridge מחשבון מרחקים - המרחק ממצוק ויליס לאתרים סמוכים]
* [http://research.bpcrc.osu.edu/media/graphics/antarctica_map/names_legend.pdf שמות אתרים באנטארקטיקה הנקראים על שם חוקרים מאוניברסיטת מדינת אוהיו]
* [https://www.timeanddate.com/weather/@6630326 מזג אוויר נוכחי עדכני במצוק ויליס]
** [https://www.timeanddate.com/astronomy/@6630326 נתוני שקיעת/זריחת שמש/ירח עדכניים עבור מצוק ויליס]
** [https://www.timeanddate.com/weather/@6630326/ext תחזית מזג אוויר עדנית ארוכת טווח עבור מצוק ויליס]
** [https://www.timeanddate.com/weather/@6630326/historic נתוני מזג אוויר היסטוריים עבור מצוק ויליס]
** [https://www.timeanddate.com/weather/@6630326/climate סטטיסטיקות מזג אוויר עבור מצוק ויליס]

== הערות שוליים ==

ויליס
קטגוריה:מצוקים לפי מדינה
טארו

טארו (שם מדעי: Colocasia esculenta) הוא פקעת עמילנית אכילה של השיח המוכר בעברית כ"קולקס".

ישנם מספר מינים המכונים טארו. הנפוצים שבהם נושאים את השמות המדעיים: "Colocasia esculenta" ו-"Colocasia antiquorum".

==מאפיינים==
פקעת הטארו בעלת קליפה שעירה וסיבית בגוון חום-אפור ומראה כללי לא מזמין. פנים הפקעת נע בין לבן, ללבן בעל נימים סגלגלים והיא עשירה בעמילן.

כתלות בזן ובתנאי הגידול, גודל הפקעות נע בין גודל של כדור גולף לגודל של מלון גדול.
פקעות הטארו למכירה בשוק בטיוואן

==שימושים==

===מאכל===
טארו הוא אחד ממזונות הבסיס באזורים רבים באסיה ובאפריקה. עם זאת, בצורתן הטרייה, הפקעות רעילות ומכילות קריסטלים מחודדים של אוקסלט הסידן. לאחר בישול או טיפול מתאים הפקעות בטוחות למאכל.

הפקעות נמכרות טריות, מבושלות, קפואות, מיובשות, משומרות בצורות שונות, ובצורת אבקה.

לאחר בישולו הטארו הוא בעל טעם מתקתק עדין וארומה אגוזית קלה, ומשמש למנות עיקריות, חטיפים וקינוחים. מרקמו, כשהוא מבושל, מזכיר תפוח אדמה דביק.

===צמח נוי===
הצמח עצמו רב שנתי, צבעו ירוק (יש מינים בעלי גוון סגול), עליו גדולים ומרשימים ובעלי צורה של לב, ויכול להגיע לגובה של כ-2 מטרים. של כך, הצמח משמש אף כצמח נוי ולעיתים מכונה ״אוזן הפיל״ ומזכיר את צמח האלוקסיה במראהו.

==ראו גם==
* אלוקסיה
* קולקס

==קישורים חיצוניים==

* 

* 

==הערות שוליים==

קטגוריה:צמחים שתוארו ב-1832
קטגוריה:טקסונים שתוארו בידי היינריך וילהלם שוט
קטגוריה:לופיים
קטגוריה:ירקות
קטגוריה:הוואי: צומח
Hope Ur Ok

Hope Ur Ok (בעברית: מקווה שאתה בסדר; מסוגנן באותיות קטנות) הוא הרצועה האחת עשרה והאחרונה מתוך אלבום הבכורה של אוליביה רודריגו, Sour. הוא יצא לאור ב-21 במאי 2021 תחת הוצאת חברת התקליטים גפן רקורדס.

אף על פי שלא קודם כסינגל מתוך האלבום, השיר הגיע למקום ה-29 במצעד הבילבורד הוט 100 ולמקום ה-23 באוסטרליה וקנדה. בנוסף, הגיע השיר למעמד זהב בארצות הברית וקנדה.

== רקע ==
בשונה משאר שירי האלבום העוסקים במערכות היחסים הרומנטיות של רודריגו, בשיר זה אוליביה מעלה זיכרונות מחברים ותיקים, ככל הנראה חלק מהקהילה הגאה. למרות איבוד הקשר עמם, היא מזכירה להם ששום דבר אינו גרוע כפי שהוא נראה, מאחלת להם בהצלחה, ואומרת להם עד כמה היא גאה בהם.

רודריגו סיפרה כי כתבה את השיר בתחילת שנת 2020 בסלון ביתה, תוך כדי שהיא שואבת השראה מאמני הקאנטרי והפולק האהובים עליה.<ref></ref> רודריגו סיפרה כי בחרה בשיר הזה כשיר הסיום של האלבום מכיוון שהוא מהווה סיום אופטימי לאלבום עצוב.<ref></ref>

== ביקורות ==
The A.V. Club כתבו כי השיר חורג מנושא שברון הלב של האלבום, בו רודריגו מספרת סיפורים על אנשים שכבר אינם בחייה. צוין כי השיא הוא לא הרצועה הכי חזקה אבל כולל סינת'ים חלומיים ואאוטרו לפסנתר.<ref></ref>

=== רשימות ודירוגים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|כל שיר ב"Sour" של אוליביה רודריגו מדורג: בחירות המבקרים
|8
|<ref></ref>
|-
|Vice
|דירוג סופי של Sour של אוליביה רודריגו
|6
|<ref></ref>
|-
|Insider
|הדירוג הסופי של השירים ב-Sour של אוליביה רודריגו, שנה לאחר מכן
|11
|<ref></ref>
|-
|The Tab
|הדירוג הסופי של כל שיר של אוליביה רודריגו, כולל "Vampire"
|12
|<ref></ref>
|-
|רולינג סטון
|כל שיר של אוליביה רודריגו, מדורג
|13
|<ref></ref>
|}

== מיקומי שיא ==

== תארים ==
{| class="wikitable"
!מדינה
!תואר
!עותקים
!מקור
|-
!ארצות הברית (RIAA)
| rowspan="2" |זהב
|500,000
|<ref name=":2"></ref>
|-
!קנדה (Music Canada)
|40,000
|<ref name=":3"></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:שירי אוליביה רודריגו
קטגוריה:שירי פולק
קטגוריה:שירים שנכתבו על ידי אוליביה רודריגו
קטגוריה:שירים שנכתבו על ידי דן ניגרו
קטגוריה:שירים שהופקו על ידי דן ניגרו
קטגוריה:שירים על אלימות במשפחה
קטגוריה:שירים על ילדות
קטגוריה:שירים על תקווה
קטגוריה:שירי כסף בממלכה המאוחדת
קטגוריה:שירי זהב בארצות הברית
קטגוריה:שירי זהב בקנדה
קטגוריה:סינגלים בהוצאת גפן רקורדס
מוזיאון דובאי

מוזיאון דובאי (בערבית: متحف دبي) הוא המוזיאון המרכזי בדובאי. הוא נמצא בתוך מבצר אל פהידי, שנבנה בשנת 1787 ונחשב לבניין הישן ביותר במדינה שעדיין קיים.

המוזיאון נפתח בידי שליט דובאי בשנת 1971, במטרה להציג את אורח החיים המסורתי באמירות דובאי. בכניסה ניתן לראות את המבצר שנבנה ואת התצוגות השונות הנלוות אליו. מהמבצר יוצא שביל אל הגלריות, בהן ישנן מוצגים המייצגים את תרבות המדינה, רובן מהמאה ה-19. בין המוצגים עתיקות מקומיות וכן חפצים ממדינות אפריקה ואסיה שהיו בקשרי מסחר עם דובאי. במוזיאון מוצגון דיורמות המתארות את החיים באמירות לפני הופעת הנפט, בנוסף לממצאים מתגליות אחרונות המתוארכים עד לשנת 3000 לפני הספירה.

המוזיאון משתרע על שטח של כ-4,000 מטר רבוע. במהלך שנת 2013 ביקרו במוזיאון כמיליון מבקרים.

==היסטוריה==
מבצר אל פאהידי נבנה בכמה שלבים. המגדל העתיק ביותר נבנה בסביבות שנת 1787, ונחשב לבניין העתיק ביותר בדובאי שקיים עד היום. המבצר שימש לשמירה על הגישה היבשתית לעיר והגנה מפני פשיטות. המקום שימש כארמון השליט, מגורים של חיל מצב ובית סוהר.

בשנת 1969 שייח' חמדאן בן ראשיד אל מקטום פנה לשייח' בדר מוחמד אל סבאח, שליט כווית, וביקש לשלוח מומחים לדובאי כדי לסייע בהקמת המוזיאון.

==המבצר==
המבצר בנוי בצורת ריבוע עם מגדלים המתנשאים בשלוש מפינותיו. דרומית לקיר הדרומי של המבצר קיים שחזור של חומות העיר העתיקה. ספינת דאו גבוהה ניצבת במרכז חצר גדולה הבנויה מעל לגלריות התת-קרקעיות. שני תותחים ניצבים לצידי השער הראשי בצד המזרחי של החומה, המעוטר בדגל דובאי ודגל איחוד האמירויות הערביות.

לאורך שלושה מקירות המבצר בנויים אולמות פנימיים. האולם הסמוך לשער הראשי ומכיל את משרד הכרטיסים, בעוד שהאחרים מכילים אוסף של כלי נשק ישנים מתקופות היסטוריות שונות יחד עם דגם של העיר בשנת 1820 לספירה. כלי נגינה מסורתיים מוצגים לצד סרטון של מוזיקה פולקלורית.

האולמות מקיפים חצר מרכזית בה נמצאים תותח ברונזה עם כדורי תותח, באר מים וסוגים שונים של סירות. בפינה ניצב אריש, בית קיץ מסורתי. האריש עשוי כולו מכפות דקלים ארוגות. הוא כולל אזורי ישיבה ושינה וכן מטבח, מלא בריהוט ביתי וחפצים ששימשו את המקומיים בזמנים עברו. האריש מציג את מגדל רוח, ששימש לקירור הבית בימי טרום החשמל.

<gallery class="center" widths="160px">
קובץ:UAE Dubai Al Fahidi Fort img2 asv2018-01.jpg|ספינת דאו מחוץ למוזיאון
קובץ:Al Fahidi Fort.jpg|חצר מבצר אל פהידי
קובץ:Al abra and al hourey exhibit at the Dubai Museum.jpg|סירות שונות המוצגות בחצר המוזיאון
קובץ:Wind Tower Dubai.jpg|אריש הכולל מגדל רוח
</gallery>

== ראו גם ==
* מוזיאון העתיד של דובאי

==קישורים חיצוניים==

* 

==הערות שוליים==

קטגוריה:דובאי
קטגוריה:איחוד האמירויות הערביות: מוזיאונים